**ROMÂNIA**

**JUDEȚUL MUREȘ**

**COMUNA ACĂȚARI**

**CONSILIUL LOCAL ACĂȚARI**

**HOTĂRÂREA NR. 2**

**din 26 ianuarie 2023**

**privind acordarea unui mandat special reprezentantului UAT Comuna Acățari în Adunarea Generală a Asociaților Asociației ”Zona Metropolitană Târgu Mureș”, în vederea aprobării Planului de Mobilitate Urbană Durabilă (PMUD) al Municipiului Târgu Mureș – Orizont 2030**

Consiliul Local al Comunei Acățari , întrunit în ședință din 26 ianuarie 2023,

Văzând referatul de aprobare nr.432/2023 al Primarului Comunei Acățari, Raportul de specialitate nr. 440/2023 , precum și avizul comisiilor de specialitate,

Având în vedere adresa formulată de Asociația ”Zona Metropolitană Târgu Mureș”, înregistrată la Consiliul Local sub nr. 337/2023

Ținând cont de prevederile art.19 alin.(2) lit.„n” 1 din Statutul Asociației, cu modificările și completările ulterioare,

În conformitate cu prevederile art. 7 alin. (13) din Legea nr. 52/2003 privind transparenţa decizională în administraţia publică, republicată,

În temeiul prevederilor art.129 alin.(2) lit.”b” și „e” coroborate cu cele ale alin. (4) lit.„e” alin. (9) lit. c), precum și ale art.139 alin.(1) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare,

**HOTĂRĂȘTE:**

**Art.1.** Se aprobă Planul de Mobilitate Urbană Durabilă (PMUD) al Municipiului Târgu Mureș – Orizont 2030, conform Anexei nr. 1 care face parte integrantă din prezenta hotărâre.

**Art.2.** Se mandatează Primarul Comunei Acățari , domnul Osvath Csaba, în calitate de reprezentant al Comunei Acățari și membru al Adunării Generale a Asociaților din cadrul Asociației ”Zona Metropolitană Târgu Mureș”, să voteze în Adunarea Generală, în numele și pe seama Comunei Acățari , aprobarea Planului de Mobilitate Urbană Durabilă (PMUD) al Municipiului Târgu Mureș – Orizont 2030, în forma prezentată în anexă la prezenta hotărâre.

**Art.3.** Prezenta hotărâre se comunică Primarului Comunei Acățari și Asociației ”Zona Metropolitană Târgu Mureș”, care răspunde de aducerea ei la îndeplinire.

 Președinte de ședință,

 Nagy Dalma-Imola Contrasemnează,

 Secretar general,

 Jozsa Ferenc